


LEGE nr. 311 din 8 iulie 2003 a muzeelor şi a colecţiilor publice*) - Republicare


CAPITOLUL I: Dispoziţii generale


Art. 1
Prezenta lege reglementează regimul juridic general, clasificarea şi principiile organizării şi funcţionării muzeelor şi colecţiilor publice, precum şi ale colecţiilor private accesibile publicului.


Art. 2
În înţelesul prezentei legi, următorii termeni sunt definiţi astfel:
a)muzeu - instituţia de cultură, de drept public sau de drept privat, fără scop lucrativ, aflată în serviciul societăţii, care colecţionează, conservă, cercetează, restaurează, comunică şi expune, în scopul cunoaşterii, educării şi recreerii, mărturii materiale şi spirituale ale existenţei şi evoluţiei comunităţilor umane, precum şi ale mediului înconjurător;
b)colecţie - ansamblul de bunuri culturale şi naturale, constituit în mod sistematic şi coerent de către persoane fizice sau persoane juridice de drept public ori de drept privat.


Art. 3
(1)În sensul prezentei legi, colecţiile publice sunt colecţiile accesibile publicului şi specialiştilor, indiferent de titularul dreptului de proprietate, care reunesc bunuri semnificative prin valoarea lor artistică, documentară, istorică, ştiinţifică, culturală şi memorialistică.
(2)Colecţiile private accesibile publicului sunt colecţiile aflate în proprietatea privată a persoanelor fizice sau juridice de drept privat, la care publicul şi specialiştii au acces numai cu acordul deţinătorilor.


Art. 4
Funcţiile principale ale muzeului sunt:
a)constituirea ştiinţifică, administrarea, conservarea şi restaurarea patrimoniului muzeal;
b)cercetarea ştiinţifică, evidenţa, documentarea, protejarea şi dezvoltarea patrimoniului muzeal;
c)punerea în valoare a patrimoniului muzeal în scopul cunoaşterii, educării şi recreerii.


Art. 5
Funcţiile principale ale colecţiilor publice sunt:
a)constituirea, administrarea, conservarea şi restaurarea patrimoniului propriu;
b)cercetarea, evidenţa, documentarea, protejarea şi dezvoltarea patrimoniului propriu;
c)punerea în valoare a patrimoniului propriu.


Art. 6
Statul, prin autorităţile administraţiei publice centrale, precum şi autorităţile administraţiei publice locale, protejează muzeele, colecţiile publice şi colecţiile private accesibile publicului, garantează libera lor funcţionare şi dezvoltare şi poate acorda proprietarilor şi titularilor de alte drepturi reale sprijin financiar şi logistic, conform prevederilor legale.


Art. 7
Cultele susţin propriile muzee şi colecţii publice şi pot beneficia în acest scop de sprijin financiar şi logistic din partea autorităţilor administraţiei publice centrale şi locale, conform prevederilor legale în vigoare.


CAPITOLUL II: Patrimoniul muzeal


Art. 8
(1)Patrimoniul muzeal este alcătuit din totalitatea bunurilor, a drepturilor şi obligaţiilor cu caracter patrimonial ale muzeului sau, după caz, ale colecţiilor publice, asupra unor bunuri aflate în proprietate publică şi/sau privată.
(2)Bunurile care alcătuiesc patrimoniul muzeal pot face obiectul dreptului de proprietate publică a statului şi/sau a unităţilor administrativ-teritoriale ori, după caz, al dreptului de proprietate privată.
(3)Regimul juridic al dreptului de proprietate publică şi/sau privată asupra bunurilor care se află în patrimoniul muzeal este reglementat conform dispoziţiilor legale în vigoare.


Art. 9
Pot face obiectul unui patrimoniu muzeal, conform legii:
a)bunurile imobile de valoare excepţională, arheologică, istorică, etnografică, artistică, documentară, memorialistică, ştiinţifică şi tehnică;
b)siturile şi rezervaţiile care au caracter arheologic, istoric, artistic, etnografic, tehnic şi arhitectural, constituite din terenuri, parcuri naturale, grădini botanice şi zoologice, precum şi construcţiile aferente;
c)bunurile clasate în patrimoniul cultural naţional mobil, de valoare excepţională, arheologică, istorică, etnografică, artistică, documentară, ştiinţifică şi tehnică, literară, memorialistică, cinematografică, numismatică, filatelică, heraldică, bibliofilă, cartografică şi epigrafică, reprezentând mărturii materiale şi spirituale ale evoluţiei comunităţilor umane, ale mediului înconjurător şi ale potenţialului creator uman;
d)alte bunuri care au rol documentar, educativ, recreativ, ilustrativ şi care pot fi folosite în cadrul expoziţiilor şi al altor manifestări muzeale.


Art. 10
(1)Evidenţa bunurilor care fac parte din patrimoniul muzeal este ţinută prin Registrul informatizat pentru evidenţa analitică a bunurilor culturale, document permanent, având caracter obligatoriu, cu menţinerea registrelor de inventar şi a documentelor primare.
(2)Registrul informatizat pentru evidenţa analitică a bunurilor culturale este alcătuit pe baza unui model unic, aprobat prin ordin al ministrului culturii şi cultelor, cu avizul Comisiei Naţionale a Muzeelor şi Colecţiilor.


Art. 11


(1)Proprietarii şi titularii de alte drepturi reale asupra muzeelor şi colecţiilor publice au, potrivit Codului civil şi prezentei legi, următoarele obligaţii:
a)să asigure integritatea, securitatea, conservarea şi restaurarea bunurilor clasate în patrimoniul cultural naţional mobil care fac obiectul patrimoniului muzeal;
b)să realizeze documentarea, evidenţa şi, după caz, clasarea bunurilor care fac obiectul patrimoniului muzeal;
c)să pună în valoare patrimoniul muzeal;
d)să asigure şi să garanteze accesul publicului şi al specialiştilor la bunurile care constituie patrimoniul muzeal;
e)să asigure cercetarea sau, după caz, punerea la dispoziţie, pentru cercetare, a bunurilor din patrimoniul muzeal;
f)să prevină folosirea patrimoniului muzeal în alte scopuri decât cele prevăzute de reglementările legale în vigoare;
g)să obţină autorizarea funcţionării, acreditarea şi, după caz, reacreditarea muzeului sau a colecţiei publice, în conformitate cu prevederile legale în vigoare;
h)să asigure prevenirea, localizarea şi stingerea incendiilor;
i)să asigure paza muzeului sau a colecţiilor publice şi dotarea acestora cu sisteme de protecţie eficiente;
j)să ia măsuri pentru prevenirea şi diminuarea pagubelor care pot fi aduse patrimoniului muzeal, în caz de calamitate naturală sau conflict armat.
(2)Proprietarii şi titularii de alte drepturi reale asupra muzeelor şi colecţiilor publice de importanţă naţională sunt obligaţi să încheie contracte de asigurare parţială sau integrală, în funcţie de obligaţiile ce le revin potrivit prevederilor Codului civil, pentru bunurile mobile şi imobile care fac obiectul patrimoniului muzeal, conform dispoziţiilor legale în vigoare.
(3)Proprietarii şi titularii de alte drepturi reale asupra muzeelor şi colecţiilor publice de importanţă regională, judeţeană şi locală sunt obligaţi să încheie contracte de asigurare parţială sau integrală pentru bunurile clasate în patrimoniul cultural naţional, categoria Tezaur, respectiv pentru monumentele istorice din categoriile A şi B, care fac obiectul patrimoniului muzeal, conform dispoziţiilor legale în vigoare.
(4)Încheierea contractelor de asigurare prevăzute la alin. (2) şi (3) se face treptat, acordându-se prioritate bunurilor clasate în categoria Tezaur, respectiv monumentelor istorice din categoriile A şi B, precum şi monumentelor etnografice transferate în muzeele în aer liber.
(5)Autorităţile administraţiei publice centrale sau locale, după caz, au obligaţia să prevadă în bugetele proprii fondurile necesare pentru asigurarea bunurilor clasate în categoria Tezaur, precum şi a imobilelor clasate în categoriile A şi B, potrivit legii.
(6)Sumele alocate de persoanele fizice şi juridice de drept privat, pentru asigurarea bunurilor mobile clasate în categoria Tezaur, sunt deductibile din impozitul pe profit sau, după caz, din impozitul pe venit.


Art. 12
Autorităţile administraţiei publice centrale şi locale şi instituţiile publice de specialitate subordonate acestora, precum şi proprietarii şi titularii de alte drepturi reale asupra muzeelor şi colecţiilor publice pot coopera, după caz, cu organizaţii neguvernamentale, în vederea dezvoltării, protejării, conservării, restaurării, cercetării şi punerii în valoare a patrimoniului muzeal, în interes ştiinţific sau cultural-turistic.


CAPITOLUL III: Clasificarea, înfiinţarea şi acreditarea muzeelor şi a colecţiilor publice


SECŢIUNEA 1: Clasificarea


Art. 13
(1)În funcţie de forma de proprietate, de constituire şi de modul de administrare a patrimoniului muzeal, muzeele şi colecţiile publice se pot afla în proprietate publică sau privată.
(2)Muzeele şi colecţiile aflate în proprietate publică se înfiinţează şi se organizează în subordinea autorităţilor administraţiei publice centrale sau locale, a altor autorităţi publice ori instituţii şi funcţionează potrivit regulamentelor proprii de organizare şi funcţionare, aprobate de autorităţile sau instituţiile tutelare.
(3)Muzeele şi colecţiile publice aflate în proprietate privată se înfiinţează, se organizează şi funcţionează în subordinea persoanelor juridice private sau a persoanelor fizice.
(4)După forma de organizare, muzeele şi colecţiile publice au personalitate juridică; prin excepţie de la regulă, se pot organiza muzee şi colecţii publice fără personalitate juridică.


Art. 14
În funcţie de aria de acoperire teritorială, de mărimea şi de importanţa patrimoniului, muzeele şi colecţiile publice se clasifică astfel:
a)muzee şi colecţii publice de importanţă naţională;
b)muzee şi colecţii publice de importanţă regională;
c)muzee şi colecţii publice de importanţă judeţeană;
d)muzee şi colecţii publice de importanţă locală.


Art. 15
(1)Muzeele şi colecţiile publice de importanţă naţională sunt muzeele şi colecţiile publice de drept public sau de drept privat, care deţin în patrimoniul lor muzeal bunuri de valoare excepţională, semnificative în plan naţional pentru istorie, arheologie, etnologie, artă, arhivistică, ştiinţă, tehnică, literatură, cinematografie, numismatică, filatelie, heraldică, bibliofilie, cartografie şi epigrafie.
(2)Muzeele şi colecţiile publice de importanţă regională sunt muzeele şi colecţiile publice de drept public sau de drept privat, care deţin în patrimoniul lor muzeal bunurile prevăzute la alin. (1), semnificative în plan regional.
(3)Muzeele şi colecţiile publice de importanţă judeţeană sunt muzeele şi colecţiile publice de drept public sau de drept privat, care deţin în patrimoniul lor muzeal bunurile prevăzute la alin. (1), semnificative în plan judeţean.
(4)Muzeele şi colecţiile publice de importanţă locală sunt muzeele şi colecţiile publice de drept public sau de drept privat, care deţin în patrimoniul lor muzeal bunurile prevăzute la alin. (i), semnificative în plan municipal, orăşenesc sau comunal.


Art. 16
(1)Acordarea titulaturii de muzeu sau, după caz, de colecţie publică de importanţă naţională, regională, judeţeană sau locală, după caz, se aprobă prin hotărâre a Guvernului, iniţiată de Ministerul Culturii şi Cultelor, cu avizul Comisiei Naţionale a Muzeelor şi Colecţiilor.
(2)Schimbarea titulaturii muzeelor şi colecţiilor publice se realizează prin hotărâre a Guvernului, cu avizul Comisiei Naţionale a Muzeelor şi Colecţiilor, la propunerea autorităţii în subordinea căreia se află muzeul sau colecţia publică.
(3)Muzeele şi colecţiile publice, indiferent de constituire şi de forma de proprietate şi administrare a patrimoniului muzeal, funcţionează în concordanţă cu normele metodologice privind muzeele şi colecţiile publice, elaborate de Ministerul Culturii şi Cultelor, cu avizul Comisiei Naţionale a Muzeelor şi Colecţiilor, şi aprobate prin ordin al ministrului culturii şi cultelor.


SECŢIUNEA 2: Înfiinţarea şi acreditarea


Art. 17
(1)Înfiinţarea muzeelor şi a colecţiilor publice, indiferent de forma de constituire, proprietate şi administrare a patrimoniului, este reglementată prin prezenta lege.
(2)Pentru înfiinţarea muzeelor şi a colecţiilor publice este necesar avizul prealabil al Comisiei Naţionale a Muzeelor şi Colecţiilor.
(3)Obligaţia obţinerii avizului prealabil revine, de drept, persoanei fizice sau juridice care solicită înfiinţarea unui muzeu sau a unei colecţii publice.


Art. 18
(1)Funcţionarea muzeelor şi a colecţiilor publice, indiferent de forma de constituire, proprietate şi administrare a patrimoniului, este condiţionată de acreditarea acestora.
(2)Autorităţile prevăzute la art. 13 alin. (2), altele decât Ministerul Culturii şi Cultelor, care au în subordine muzee şi colecţii publice, sunt obligate să solicite Ministerului Culturii şi Cultelor acreditarea acestora; cererea de acreditare se depune la direcţia de specialitate din cadrul Ministerului Culturii şi Cultelor.
(3)Persoanele fizice şi persoanele juridice de drept privat, care au înfiinţat sau înfiinţează muzee şi colecţii publice în baza avizului prealabil prevăzut la art. 17 alin. (2), sunt obligate să solicite Ministerului Culturii şi Cultelor acreditarea acestora; cererea de acreditare se depune la direcţia pentru cultură, culte şi patrimoniul cultural naţional judeţeană, respectiv a municipiului Bucureşti, în a cărei rază teritorială se află sediul muzeului sau al colecţiei publice respective.
(4)Acreditarea muzeelor şi a colecţiilor publice se aprobă, la propunerea Comisiei Naţionale a Muzeelor şi Colecţiilor, prin ordin al ministrului culturii şi cultelor.
(5)Acreditarea temporară poate conţine condiţii sau recomandări în conformitate cu dispoziţiile legale în vigoare.


Art. 19
(1)Revocarea acreditării muzeelor şi a colecţiilor publice are loc în cazul nerespectării prevederilor legale în vigoare sau a condiţiilor de acreditare.
(2)Revocarea acreditării muzeelor şi a colecţiilor publice se face la propunerea Comisiei Naţionale a Muzeelor şi Colecţiilor, prin ordin al ministrului culturii şi cultelor, care se publică în Monitorul Oficial al României, Partea I.
(3)Din momentul revocării acreditării, proprietarul sau titularii de alte drepturi reale sunt obligaţi să respecte prevederile privind protejarea patrimoniului muzeal.


Art. 20
(1)Ordinul ministrului culturii şi cultelor de revocare a acreditării muzeelor şi colecţiilor publice poate fi contestat în termen de 15 zile de la publicare; contestaţia se depune la Ministerul Culturii şi Cultelor.
(2)Persoana nemulţumită de răspunsul primit la contestaţia prevăzută la alin. (1) se poate adresa instanţei de contencios administrativ, în condiţiile legii.


Art. 21
(1)În subordinea muzeelor şi a colecţiilor publice pot funcţiona, ca unităţi fără personalitate juridică, secţii şi filiale, organizate în aceeaşi localitate sau în alte localităţi decât cea în care îşi au sediul muzeele şi colecţiile publice respective.
(2)Secţiile şi filialele muzeelor şi colecţiilor publice pot fi denumite muzee sau colecţii, cu obligaţia precizării muzeului sau a colecţiei publice în a cărei subordine se află şi a obţinerii, pentru secţiile sau filialele respective, a avizului prealabil prevăzut la art. 17 alin. (2) şi a acreditării prevăzute la art. 18.
(3)Organizarea şi funcţionarea secţiilor şi filialelor teritoriale ale muzeelor şi colecţiilor publice se stabilesc prin regulamentul de organizare şi funcţionare a muzeului sau a colecţiei publice în a cărei subordine se află.


CAPITOLUL IV: Finanţarea muzeelor şi a colecţiilor publice


Art. 22
(1)Activitatea muzeelor şi a colecţiilor publice de drept public se finanţează din venituri proprii şi din subvenţii acordate de la bugetul de stat sau de la bugetele locale, după caz.
(2)Veniturile proprii provin din tarifele pentru serviciile oferite de muzee şi colecţii publice, din donaţii şi sponsorizări, din alte activităţi specifice.
(3)Veniturile prevăzute la alin. (2) sunt gestionate în regim extrabugetar, conform dispoziţiilor legale în vigoare.


Art. 23
(1)Sunt scutite de la plata taxelor de timbru succesiunile prin care se transmite un patrimoniu muzeal sau o colecţie, în care persoanele fizice sau juridice au calitatea de moştenitori, numai dacă persoanele respective îşi asumă obligaţia, printr-o convenţie încheiată cu direcţia pentru cultură, culte şi patrimoniul cultural naţional judeţeană, respectiv a municipiului Bucureşti, să menţină la dispoziţia publicului, spre vizitare, patrimoniul muzeal respectiv, în condiţiile prezentei legi.
(2)În cazul în care moştenitorii nu îndeplinesc obligaţia asumată prin convenţia prevăzută la alin. (1), taxa de timbru se recuperează pe baza notei de constatare întocmite de direcţia generală a finanţelor publice judeţeană, respectiv a municipiului Bucureşti, la sesizarea direcţiei pentru cultură, culte şi patrimoniul cultural naţional judeţene, respectiv a municipiului Bucureşti.
(3)Se consideră neîndeplinire a obligaţiei asumate potrivit alin. (1) cazul în care accesul publicului este interzis pe o perioadă mai mare de 60 de zile într-un an calendaristic, cu excepţia situaţiilor în care obligaţia respectivă a devenit imposibil de executat pentru cauze neimputabile.


Art. 24
(1)Preţurile şi tarifele pentru serviciile oferite de muzee şi colecţii publice sunt stabilite de conducerea acestora.
(2)În cazul muzeelor şi al colecţiilor publice de drept public, tarifele stabilite de acestea sunt aprobate de autoritatea în a cărei subordine se află, conform dispoziţiilor legale în vigoare.


CAPITOLUL V: Conducerea, organizarea şi funcţionarea muzeelor şi a colecţiilor publice de drept public


Art. 25
(1)Muzeele şi colecţiile publice de drept public sunt organizate şi funcţionează conform prevederilor prezentei legi şi ale regulamentului de organizare şi funcţionare propriu, aprobat de autoritatea în subordinea căreia se află, potrivit dispoziţiilor legale în vigoare.
(2)Personalul de specialitate al muzeelor şi al colecţiilor publice cuprinde funcţiile de: cercetător ştiinţific, arheolog, muzeograf, conservator, restaurator, investigator biolog, investigator chimist, investigator fizician, arhitect, designer, topograf, informatician, documentarist, bibliotecar, grafician, desenator, gestionar de colecţie, custode, fotograf, operator video, precum şi alte funcţii asimilate specificului colecţiilor.
(3)Pentru personalul muzeelor care lucrează în condiţii speciale de muncă, în depozite, laboratoare şi ateliere de conservare şi restaurare, precum şi în şantiere arheologice, se acordă un spor de toxicitate de 15% din salariul de bază.
(4)Pentru personalul de specialitate şi tehnic care lucrează în depozite şi la organizarea unor expoziţii cu bunuri clasate în categoria Tezaur se acordă un spor de confidenţialitate de 15% din salariul de bază.
(5)Personalul cu o vechime neîntreruptă de 10 ani în muzee sau colecţii publice de drept public beneficiază de un spor de stabilitate de 10% din salariul de bază.
(6)Criteriile şi metodologia de încadrare a locurilor de muncă în condiţii speciale se stabilesc prin hotărâre a Guvernului, iniţiată de Ministerul Culturii şi Cultelor, cu avizul Ministerului Muncii, Solidarităţii Sociale şi Familiei şi al Ministerului Sănătăţii Publice.


Art. 26
(1)Angajarea personalului de specialitate din muzee şi colecţii publice se realizează prin concurs, organizat de conducerea muzeului sau a colecţiei publice, potrivit legii.
(2)Atribuţiile personalului din muzee şi colecţii publice se stabilesc prin fişa postului, conform structurii organizatorice, programelor de activitate şi sarcinilor de serviciu.
(3)Pregătirea şi formarea profesională continuă a personalului de specialitate din muzee şi colecţii publice se asigură prin instituţii de specialitate acreditate: învăţământ postliceal, învăţământ superior de lungă şi scurtă durată, inclusiv învăţământ la distanţă, cursuri postuniversitare, programe de masterat şi doctorat, precum şi prin alte forme de pregătire profesională.


Art. 27
(1)În cadrul muzeelor şi al colecţiilor publice de drept public sunt organizate şi funcţionează consilii de administraţie, ca organe deliberative de conducere.
(2)Componenţa, atribuţiile, organizarea şi funcţionarea consiliului de administraţie se stabilesc prin regulament de organizare şi funcţionare, aprobat de autoritatea în subordinea căreia se află muzeele şi colecţiile publice de drept public, potrivit dispoziţiilor legale în vigoare.


Art. 28
(1)În cadrul muzeelor şi al colecţiilor publice de drept public pot funcţiona consilii ştiinţifice, ca organe de specialitate alcătuite din specialişti de profil, cu rol consultativ în domeniul cercetării ştiinţifice, organizării sau structurării serviciilor, colecţiilor muzeale şi activităţilor culturale.
(2)În cadrul muzeelor şi al colecţiilor publice de drept public de importanţă naţională, regională şi judeţeană funcţionarea consiliilor ştiinţifice este obligatorie.
(3)Componenţa, atribuţiile, organizarea şi funcţionarea consiliului ştiinţific se stabilesc prin regulament de organizare şi funcţionare, aprobat de autoritatea în subordinea căreia se află muzeele şi colecţiile publice de drept public, potrivit dispoziţiilor legale în vigoare.
(4)Membrii consiliului ştiinţific sunt numiţi, prin decizie, de directorul general sau, după caz, de directorul muzeului sau al colecţiei publice de drept public.


Art. 29
(1)În cadrul muzeelor şi al colecţiilor publice de drept public funcţionează comisii de evaluare şi/sau comisii de achiziţii de bunuri culturale.
(2)Membrii comisiilor menţionate la alin. (1) sunt numiţi, prin decizie, de directorul general sau, după caz, de directorul muzeului sau al colecţiei publice de drept public.


Art. 30
(1)Desfiinţarea muzeelor sau colecţiilor publice de drept public care se află în subordinea autorităţilor administraţiei publice locale se aprobă prin hotărâre a autorităţii administraţiei publice tutelare, cu votul a două treimi din numărul total de consilieri, cu avizul prealabil conform al Comisiei Naţionale a Muzeelor şi Colecţiilor.
(2)Orice reorganizare a muzeelor sau colecţiilor publice de drept public care se află în subordinea autorităţilor administraţiei publice locale se aprobă prin hotărâre a autorităţilor publice tutelare, cu votul a jumătate plus unu din numărul total de consilieri, cu avizul prealabil al Comisiei Naţionale a Muzeelor şi Colecţiilor.


CAPITOLUL VI: Instituţii şi organisme cu atribuţii în domeniul muzeelor şi al colecţiilor publice


Art. 31
(1)Ministerul Culturii şi Cultelor elaborează şi asigură aplicarea strategiei naţionale şi urmăreşte respectarea prevederilor legale, a normelor şi metodologiilor din domeniul muzeelor şi al colecţiilor publice.
(2)Ministerul Culturii şi Cultelor reprezintă statul în relaţiile internaţionale din domeniul muzeelor şi al colecţiilor publice.


Art. 32
În domeniul muzeelor şi al colecţiilor publice Ministerul Culturii şi Cultelor exercită, prin direcţia sa de specialitate sau prin instituţiile sale subordonate, următoarele atribuţii:
a)organizează sistemul naţional de cercetare, evidenţă, conservare, restaurare şi protejare a patrimoniului, de inspecţie şi clasificare a muzeelor şi a colecţiilor publice şi avizează reglementările tehnice aplicabile în domeniu;
b)aprobă normele metodologice de acreditare a muzeelor şi a colecţiilor publice;
c)aprobă criteriile de acreditare a muzeelor şi a colecţiilor publice;
d)acordă şi revocă, în condiţiile prezentei legi, acreditarea funcţionării muzeelor şi a colecţiilor publice;
e)propune acordarea titulaturii de muzeu sau, după caz, de colecţie publică de importanţă naţională;
f)aprobă clasificarea muzeelor şi a colecţiilor publice;
g)verifică respectarea condiţiilor de acreditare a muzeelor şi a colecţiilor publice aflate în subordinea autorităţilor administraţiei publice centrale şi locale;
h)acordă asistenţă ştiinţifică şi de specialitate muzeelor, colecţiilor publice şi organizaţiilor neguvernamentale cu activitate în domeniu;
84/1995i)colaborează cu Ministerul Educaţiei şi Cercetării, respectiv cu Ministerul Muncii, Solidarităţii Sociale şi Familiei, în vederea pregătirii specialiştilor şi a personalului auxiliar din domeniul muzeelor şi al colecţiilor publice, în conformitate cu prevederile Legii învăţământului nr. , republicată, cu modificările şi completările ulterioare;
j)colaborează cu Ministerul Apărării, Ministerul Administraţiei şi Internelor şi cu celelalte autorităţi ale administraţiei publice cu atribuţii în domeniu, în vederea stabilirii măsurilor speciale de protejare a patrimoniului muzeal în caz de conflict armat, tulburări civile şi catastrofe naturale;
k)avizează programele de dezvoltare muzeală;
l)sprijină şi iniţiază cooperarea cu instituţii şi organizaţii din străinătate cu activitate în domeniul muzeelor şi al colecţiilor publice;
m)finanţează activitatea editorială a Revistei muzeelor, publicată de Centrul de Pregătire Profesională în Cultură**).


Art. 33
Direcţiile pentru cultură, culte şi patrimoniul cultural naţional judeţene, respectiv a municipiului Bucureşti, au, în domeniul muzeelor şi al colecţiilor publice, următoarele atribuţii:
a)propun Ministerului Culturii şi Cultelor acreditarea colecţiilor publice de drept privat;
b)verifică respectarea condiţiilor de acreditare a muzeelor şi a colecţiilor publice aflate în subordinea autorităţilor administraţiei publice locale, precum şi a muzeelor şi a colecţiilor publice de drept privat;
c)constată contravenţii şi aplică sancţiuni în domeniul muzeelor şi al colecţiilor publice de pe raza lor de competenţă teritorială, conform dispoziţiilor legale în vigoare.


Art. 34
(1)Comisia Naţională a Muzeelor şi Colecţiilor este, potrivit legii, organismul ştiinţific consultativ şi de avizare în domeniu al Ministerului Culturii şi Cultelor.


(2)În domeniul muzeelor şi al colecţiilor, Comisia Naţională a Muzeelor şi Colecţiilor are următoarele atribuţii:
a)propune reglementări de specialitate privind domeniul muzeelor şi al colecţiilor publice, obligatorii pentru întreaga reţea de instituţii muzeale şi colecţii publice, indiferent de forma de proprietate, administrare şi finanţare;
b)acordă aviz consultativ pentru aprobarea strategiei naţionale de cercetare-dezvoltare din domeniul muzeelor şi al colecţiilor publice;
c)elaborează criteriile de acordare a avizului prealabil în vederea înfiinţării muzeelor şi a colecţiilor publice;
d)emite avize prealabile în vederea înfiinţării muzeelor şi a colecţiilor publice;
e)elaborează normele de clasificare a muzeelor şi a colecţiilor publice;
f)propune Ministerului Culturii şi Cultelor clasificarea muzeelor şi a colecţiilor publice;
g)propune revocarea acreditării muzeelor şi a colecţiilor publice;
h)avizează acordarea titulaturii de muzeu sau, după caz, de colecţie publică de importanţă naţională;
i)avizează priorităţile de dezvoltare a muzeelor şi a colecţiilor publice aflate în subordinea Ministerului Culturii şi Cultelor;
j)avizează programele de pregătire a specialiştilor din domeniul muzeelor şi al colecţiilor publice;
k)propune Ministerului Culturii şi Cultelor acordarea unor distincţii şi recompense persoanelor care au adus contribuţii deosebite la dezvoltarea, cercetarea, evidenţa, conservarea, restaurarea şi punerea în valoare a patrimoniului muzeal.


CAPITOLUL VII: Contravenţii şi sancţiuni


Art. 35
Încălcarea dispoziţiilor prezentei legi atrage, după caz, răspunderea disciplinară, materială, civilă, contravenţională sau penală.


Art. 36
(1)Distrugerea, degradarea sau aducerea în stare de neîntrebuinţare, cu intenţie, a bunurilor mobile din patrimoniul muzeelor şi al colecţiilor publice, clasate sau neclasate în patrimoniul cultural naţional, precum şi distrugerea, degradarea sau aducerea în stare de neîntrebuinţare, cu intenţie, a imobilelor care sunt monumente istorice constituie infracţiuni şi se pedepsesc în conformitate cu prevederile legale în vigoare.
(2)Executarea de falsuri după bunuri culturale, în scopul comercializării sau în orice alt scop, constituie infracţiune şi se pedepseşte în conformitate cu prevederile legale în vigoare, referitoare la bunuri culturale clasate în patrimoniul cultural naţional.


Art. 37


(1)Constituie contravenţii următoarele fapte:
a)încălcarea normelor de conservare a patrimoniului muzeal;
b)înfiinţarea de muzee şi colecţii publice fără obţinerea avizului prealabil şi/sau funcţionarea acestora fără obţinerea acreditării;
c)împiedicarea, prin orice mijloace, a accesului publicului la patrimoniul muzeal, cu excepţia cazurilor în care aceasta este generată de cauze neimputabile;
d)schimbarea titulaturii muzeului sau, după caz, a colecţiei publice, cu nerespectarea procedurii prevăzute la art. 16 alin. (1) şi (2);
e)neîncheierea contractelor de asigurare prevăzute la art. 11 alin. (2) şi (3).
(2)Contravenţiile prevăzute la alin. (1) se sancţionează cu amendă de la 1.000 lei la 10.000 lei.
(3)Cuantumul amenzilor poate fi actualizat prin hotărâre a Guvernului.


Art. 38
Contravenţiile prevăzute la art. 37 se constată, iar sancţiunile se aplică de specialişti din cadrul Ministerului Culturii şi Cultelor şi ai direcţiilor pentru cultură, culte şi patrimoniul cultural naţional judeţene, respectiv a municipiului Bucureşti, împuterniciţi ca atare prin ordin al ministrului culturii şi cultelor.


Art. 39
2/2001Dispoziţiile Ordonanţei Guvernului nr.  privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, se aplică în mod corespunzător şi contravenţiilor prevăzute în prezenta lege.


CAPITOLUL VIII: Dispoziţii tranzitorii şi finale


Art. 40
Proprietarii şi titularii de alte drepturi reale asupra muzeelor şi colecţiilor publice de importanţă naţională, care nu au încheiat contractul prevăzut la art. 11 alin. (2), precum şi proprietarii şi titularii de alte drepturi reale asupra muzeelor şi colecţiilor publice de importanţă regională, judeţeană şi locală, care nu au încheiat contractul prevăzut la ari. 11 alin. (3), au obligaţia ca, în termen de 60 de zile de la intrarea în vigoare a prezentei legi, să încheie aceste contracte.


Art. 41
(1)În termen de 60 de zile de la intrarea în vigoare a prezentei legi, Comisia Naţională a Muzeelor şi Colecţiilor va elabora criteriile de acordare a avizului prealabil necesar pentru înfiinţarea muzeelor şi a colecţiilor publice, criteriile şi normele metodologice de acreditare a muzeelor şi a colecţiilor publice, precum şi normele de clasificare a muzeelor şi colecţiilor publice, aprobate fiecare prin ordin al ministrului culturii şi cultelor, care se vor publica în Monitorul Oficial al României, Partea I.
(2)În termen de 60 de zile de la data intrării în vigoare a prezentei legi, Ministerul Culturii şi Cultelor, cu avizul Comisiei Naţionale a Muzeelor şi Colecţiilor, va elabora normele metodologice cu privire la funcţionarea muzeelor şi colecţiilor publice, precum şi normele de securitate şi protejare a patrimoniului muzeal, aprobate fiecare prin ordin al ministrului culturii şi cultelor, care se vor publica în Monitorul Oficial al României, Partea I.
-****-
NOTĂ:
12/2006Reproducem mai jos prevederile art. II din Legea nr.  pentru modificarea şi completarea Legii muzeelor şi a colecţiilor publice nr. 311/2003, care nu sunt încorporate în textul republicat al Legii nr. 311/2003:
" - Art. II
Ordinul ministrului culturii şi cultelor privind aprobarea modelului unic al Registrului informatizat pentru evidenţa analitică a bunurilor culturale se publică în Monitorul Oficial al României, Partea I, în termen de 60 de zile de la intrarea în vigoare a prezentei legi; în acelaşi termen se publică şi hotărârea Guvernului prevăzută la art. 24 alin. (6)***)."
12/2006*) Republicată în temeiul art. III din Legea nr.  pentru modificarea şi completarea Legii muzeelor şi a colecţiilor publice nr. 311/2003, publicată în Monitorul Oficial al României, Partea I, nr. 39 din 17 ianuarie 2006.
311/2003Legea muzeelor şi a colecţiilor publice nr.  a fost publicată în Monitorul Oficial al României, Partea I, nr. 528 din 23 iulie 2003 şi a mai fost modificată prin Legea nr. 114/2006 pentru aprobarea Ordonanţei Guvernului nr. 26/2005 privind managementul instituţiilor publice de cultură, publicată în Monitorul Oficial al României, Partea I, nr. 413 din 12 mai 2006.
1.878/2005**) Conform art. 1 din Hotărârea Guvernului nr. , publicată în Monitorul Oficial al României, Partea I, nr. 40 din 17 ianuarie 2006, s-a înfiinţat Centrul de Pregătire Profesională în Cultură, prin reorganizarea Centrului pentru Formare, Educaţie Permanentă şi Management în Domeniul Culturii, care s-a desfiinţat.
311/2003***) În forma republicată a Legii nr. , art. 24 alin. (6) a devenit art. 25 alin. (6).
Publicat în Monitorul Oficial cu numărul 927 din data de 15 noiembrie 2006


NORMA din 2 aprilie 2007 de clasificare a muzeelor şi a colecţiilor publice


CAPITOLUL I: Dispoziţii generale


Art. 1
Prezentele norme de clasificare a muzeelor şi a colecţiilor publice, denumite în continuare norme, reglementează criteriile în funcţie de care se clasifică muzeele şi colecţiile publice.


Art. 2
Muzeele şi colecţiile publice se clasifică după următoarele criterii:
a)forma de proprietate, de constituire şi modul de administrare a patrimoniului muzeal;
b)forma de organizare;
c)aria de acoperire teritorială, mărimea şi importanţa patrimoniului.


CAPITOLUL II: Clasificarea muzeelor şi a colecţiilor publice


Art. 3
(1)În funcţie de forma de proprietate, de constituire şi de modul de administrare a patrimoniului muzeal, muzeele şi colecţiile publice se pot afla în proprietate publică sau privată.
(2)Muzeele şi colecţiile aflate în proprietate publică se înfiinţează şi se organizează în subordinea autorităţilor administraţiei publice centrale sau locale, a altor autorităţi publice ori instituţii şi funcţionează potrivit regulamentelor proprii de organizare şi funcţionare, aprobate de autorităţile sau de instituţiile tutelare.
(3)Muzeele şi colecţiile publice aflate în proprietate privată se înfiinţează, se organizează şi funcţionează în subordinea persoanelor juridice private sau a persoanelor fizice.


Art. 4
În funcţie de forma de organizare, muzeele şi colecţiile publice au personalitate juridică; prin excepţie de la regulă, se pot organiza muzee şi colecţii publice fără personalitate juridică ca filiale sau secţii.


Art. 5
În funcţie de aria de acoperire teritorială, de mărimea şi de importanţa patrimoniului, muzeele şi colecţiile publice se clasifică astfel:
a)muzee şi colecţii publice de importanţă naţională;
b)muzee şi colecţii publice de importanţă regională;
c)muzee şi colecţii publice de importanţă judeţeană;
d)muzee şi colecţii publice de importanţă locală.


SECŢIUNEA 1: Muzee de importanţă naţională, regională, judeţeană şi locală


Art. 6


(1)Muzeele de importanţă naţională sunt muzeele de drept public sau de drept privat, care deţin în patrimoniul lor muzeal cel puţin 50.000 de bunuri culturale mobile, printre care şi bunuri culturale mobile clasate:
a)în tezaur - de valoare excepţională, reprezentative în plan internaţional şi naţional pentru istorie, arheologie, etnologie, artă, arhivistică, ştiinţă, tehnică, literatură, cinematografie, numismatică, filatelie, heraldică, bibliofilie, cartografie şi epigrafie;
b)în fond - de valoare deosebită, reprezentative în plan naţional pentru istorie, arheologie, etnologie, artă, arhivistică, ştiinţă, tehnică, literatură, cinematografie, numismatică, filatelie, heraldică, bibliofilie, cartografie şi epigrafie.
(2)În vederea acordării titulaturii de muzeu de importanţă naţională, ponderea în patrimoniul muzeal a bunurilor culturale mobile clasate trebuie să fie de cel puţin 15%, din care cel puţin 5% bunuri culturale mobile clasate în tezaur.
(3)Prin excepţie de la prevederile alin. (1) şi (2), pot fi clasificate în muzee de importanţă naţională instituţii muzeale al căror patrimoniu cuprinde bunuri culturale mobile ce constituie colecţii unicat la nivel naţional.


Art. 7
(1)Muzeele de importanţă regională sunt muzeele de drept public sau de drept privat, care deţin în patrimoniul lor muzeal cel puţin 40.000 de bunuri culturale mobile, dintre care 50% trebuie să fie reprezentative în plan regional pentru istorie, arheologie, etnologie, artă, arhivistică, ştiinţă, tehnică, literatură, cinematografie, numismatică, filatelie, heraldică, bibliofilie, cartografie şi epigrafie.
(2)În vederea acordării titulaturii de muzeu de importanţă regională, ponderea în patrimoniul muzeal a bunurilor culturale mobile clasate în tezaur şi fond trebuie să fie de cel puţin 10%.


Art. 8
Muzeele de importanţă judeţeană sunt muzeele de drept public sau de drept privat, care deţin în patrimoniul lor muzeal bunuri culturale mobile, dintre care 50% trebuie să fie reprezentative în plan judeţean pentru istorie, arheologie, etnologie, artă, arhivistică, ştiinţă, tehnică, literatură, cinematografie, numismatică, filatelie, heraldică, bibliofilie, cartografie şi epigrafie.


Art. 9
Muzeele de importanţă locală sunt muzeele de drept public sau de drept privat, care deţin în patrimoniul lor muzeal bunuri culturale mobile, reprezentative în plan local - municipal, orăşenesc sau comunal - pentru istorie, arheologie, etnologie, artă, arhivistică, ştiinţă, tehnică, literatură, cinematografie, numismatică, filatelie, heraldică, bibliofilie, cartografie şi epigrafie.


SECŢIUNEA 2: Colecţii publice de importanţă naţională, regională, judeţeană şi locală


Art. 10


(1)Colecţiile publice de importanţă naţională sunt colecţiile publice de drept public sau de drept privat, care deţin în patrimoniul lor muzeal şi bunuri culturale mobile clasate:
a)în tezaur - de valoare excepţională, semnificative în plan internaţional şi naţional pentru istorie, arheologie, etnologie, artă, arhivistică, ştiinţă, tehnică, literatură, cinematografie, numismatică, filatelie, heraldică, bibliofilie, cartografie şi epigrafie;
b)în fond - de valoare deosebită, semnificative în plan naţional pentru istorie, arheologie, etnologie, artă, arhivistică, ştiinţă, tehnică, literatură, cinematografie, numismatică, filatelie, heraldică, bibliofilie, cartografie şi epigrafie.
(2)În vederea acordării titulaturii de colecţie publică de importanţă naţională, ponderea în patrimoniul muzeal a bunurilor culturale mobile clasate trebuie să fie de cel puţin 15%, din care cel puţin 5% bunuri culturale mobile clasate în tezaur.


Art. 11
Colecţiile publice de importanţă regională sunt colecţiile publice de drept public sau de drept privat, care deţin în patrimoniul lor muzeal cel puţin 50% bunuri culturale mobile reprezentative în plan regional pentru istorie, arheologie, etnologie, artă, arhivistică, ştiinţă, tehnică, literatură, cinematografie, numismatică, filatelie, heraldică, bibliofilie, cartografie şi epigrafie.


Art. 12
Colecţiile publice de importanţă judeţeană sunt colecţiile publice de drept public sau de drept privat, care deţin în patrimoniul lor muzeal cel puţin 50% bunuri culturale mobile reprezentative în plan judeţean pentru istorie, arheologie, etnologie, artă, arhivistică, ştiinţă, tehnică, literatură, cinematografie, numismatică, filatelie, heraldică, bibliofilie, cartografie şi epigrafie.


Art. 13
Colecţiile publice de importanţă locală sunt colecţiile publice de drept public sau de drept privat, care deţin în patrimoniul lor muzeal bunuri culturale mobile reprezentative în plan local pentru istorie, arheologie, etnologie, artă, arhivistică, ştiinţă, tehnică, literatură, cinematografie, numismatică, filatelie, heraldică, bibliofilie, cartografie şi epigrafie.


CAPITOLUL III: Documentaţia necesară în vederea acordării titulaturii de muzeu sau de colecţie publică de importanţă naţională, regională, judeţeană ori locală


Art. 14
Persoana juridică de drept public sau de drept privat ori persoana fizică, în a cărei subordine, respectiv proprietate, se află muzeul sau colecţia publică, trebuie să solicite Ministerului Culturii şi Cultelor acordarea titulaturii de muzeu sau de colecţie publică de importanţă naţională, regională, judeţeană ori locală.


Art. 15


(1)În vederea acordării titulaturii de muzeu sau de colecţie publică de importanţă naţională, regională, judeţeană ori locală, solicitantul trebuie să depună la direcţia de specialitate din cadrul Ministerului Culturii şi Cultelor următoarea documentaţie:
a)cerere, în sensul obţinerii avizului Comisiei Naţionale a Muzeelor şi Colecţiilor pentru acordarea titulaturii de muzeu sau de colecţie publică de importanţă naţională, regională, judeţeană ori locală, precum şi iniţierii de către Ministerul Culturii şi Cultelor a unei hotărâri a Guvernului privind acordarea titulaturii de muzeu sau de colecţie publică de importanţă naţională, regională, judeţeană ori locală;
b)memoriu care să conţină prezentarea patrimoniului muzeului sau colecţiei publice: număr de bunuri culturale mobile, număr de bunuri culturale mobile clasate (în tezaur şi în fond), argumentaţia referitoare la reprezentativităţile menţionate (în plan naţional, regional, judeţean, local);
c)declaraţie pe propria răspundere a conducătorului instituţiei muzeale sau al colecţiei publice respective privind veridicitatea datelor conţinute în memoriul prevăzut la lit. b).
(2)Prin bun cultural mobil reprezentativ în plan naţional, regional, judeţean sau local se înţelege apartenenţa bunului la un anumit teritoriu; în funcţie de aria de acoperire teritorială, există bunuri culturale mobile cunoscute sau reprezentative în plan internaţional, naţional, regional, judeţean ori local.


CAPITOLUL IV: Procedura de acordare a titulaturii de muzeu sau de colecţie publică de importanţă naţională, regională, judeţeană ori locală


Art. 16
Acordarea titulaturii de muzeu sau, după caz, de colecţie publică de importanţă naţională, regională, judeţeană ori locală se aprobă prin hotărâre a Guvernului, iniţiată de Ministerul Culturii şi Cultelor, cu avizul Comisiei Naţionale a Muzeelor şi Colecţiilor.


Art. 17
(1)În termen de maximum 30 de zile de la data înregistrării solicitării de acordare a titulaturii de muzeu sau de colecţie publică de importanţă naţională, regională, judeţeană ori locală, direcţia de specialitate din cadrul Ministerului Culturii şi Cultelor verifică corectitudinea întocmirii documentaţiei prevăzute la art. 15 alin. (1).
(2)În cazul în care se constată că documentaţia este incompletă sau conţine erori, aceasta va fi restituită solicitantului, în termen de maximum 30 de zile de la data depunerii acesteia, în vederea completării sau corectării şi retransmiterii acesteia direcţiei de specialitate din cadrul Ministerului Culturii şi Cultelor.
(3)În situaţia în care direcţia de specialitate din cadrul Ministerului Culturii şi Cultelor constată îndeplinirea condiţiilor prevăzute de prezentele norme, întocmeşte un referat de oportunitate privind acordarea titulaturii de muzeu sau de colecţie publică de importanţă naţională, regională, judeţeană ori locală şi înaintează documentaţia depusă, spre avizare, Comisiei Naţionale a Muzeelor şi Colecţiilor.
(4)Comisia Naţională a Muzeelor şi Colecţiilor analizează solicitarea de acordare a titulaturii de muzeu sau de colecţie publică de importanţă naţională, regională, judeţeană ori locală, precum şi documentaţia aferentă şi propune ministrului culturii şi cultelor, în cazul unui aviz favorabil, iniţierea unei hotărâri a Guvernului privind acordarea titulaturii de muzeu sau de colecţie publică de importanţă naţională, regională, judeţeană ori locală.


Art. 18
Schimbarea titulaturii muzeelor şi colecţiilor publice se realizează prin hotărâre a Guvernului, cu avizul Comisiei Naţionale a Muzeelor şi Colecţiilor, la propunerea persoanei juridice sau a persoanei fizice care are în subordine, respectiv în proprietate, muzeul sau colecţia publică.


CAPITOLUL V: Dispoziţii finale


Art. 19
Muzeele şi colecţiile publice, indiferent de constituire şi de forma de proprietate şi administrare a patrimoniului muzeal, funcţionează în concordanţă cu normele metodologice privind muzeele şi colecţiile publice, elaborate de Ministerul Culturii şi Cultelor, cu avizul Comisiei Naţionale a Muzeelor şi Colecţiilor, şi aprobate prin ordin al ministrului culturii şi cultelor.
Publicat în Monitorul Oficial cu numărul 265 din data de 19 aprilie 2007


CRITERII ŞI NORME din 5 februarie 2007 de acreditare a muzeelor şi a colecţiilor publice


CAPITOLUL I: Dispoziţii generale


Art. 1
Prezentele criterii şi norme de acreditare a muzeelor şi a colecţiilor publice, denumite în continuare norme, reglementează procedura de acreditare a muzeelor şi a colecţiilor publice.


Art. 2
311/2003În înţelesul prezentelor norme, acreditarea reprezintă procedura specifică prin care se certifică faptul că muzeul sau colecţia publică pentru care se solicită acreditarea desfăşoară activităţile specifice îndeplinirii funcţiilor principale ale unui muzeu sau ale unei colecţii publice, după caz, la un nivel cel puţin minimal, potrivit Legii muzeelor şi a colecţiilor publice nr. , republicată.


Art. 3
(1)Funcţionarea muzeelor şi a colecţiilor publice, indiferent de forma de constituire, de proprietate şi administrare a patrimoniului, este condiţionată de acreditarea acestora.
(2)Acreditarea muzeelor şi a colecţiilor publice se face la solicitarea persoanelor fizice sau juridice, de drept public ori de drept privat, care înfiinţează sau au înfiinţat muzee şi colecţii publice.


CAPITOLUL II: Criterii de acreditare a muzeelor şi a colecţiilor publice


Art. 4
Acreditarea muzeelor şi a colecţiilor publice se face în baza următoarelor criterii:
a)administrarea unui patrimoniu cultural constituit şi dezvoltat pe baze ştiinţifice, cu respectarea prevederilor legale în vigoare;
311/2003b)existenţa personalului calificat, corespunzător funcţiilor de bază, în număr suficient pentru derularea activităţilor specifice, conform dispoziţiilor Legii nr. , republicată, şi ale Ordonanţei de urgenţă a Guvernului nr. 24/2000 privind sistemul de stabilire a salariilor de bază pentru personalul contractual din sectorul bugetar, cu modificările şi completările ulterioare;
c)desfăşurarea activităţilor de cercetare ştiinţifică a patrimoniului muzeal administrat, conform planificărilor anuale de cercetare;
d)documentarea patrimoniului muzeal administrat şi menţinerea unui sistem actualizat de evidenţă a acestuia, inclusiv prin intermediul registrului informatizat;
e)asigurarea conservării şi, după caz, a restaurării patrimoniului muzeal administrat;
f)existenţa unor spaţii de depozitare şi expunere organizate ştiinţific şi dotate pentru a asigura conservarea bunurilor culturale, conform prevederilor legale în vigoare;
g)punerea în valoare a patrimoniului muzeal sau al colecţiilor publice prin organizarea de expoziţii permanente şi temporare, organizarea de programe şi activităţi educative destinate publicului, precum şi prin activităţi de marketing cultural (editare de materiale de promovare etc.).


CAPITOLUL III: Documentaţia necesară în vederea acreditării


Art. 5


(1)În vederea obţinerii acreditării muzeului sau a colecţiei publice, solicitantul va depune la direcţia de specialitate din cadrul Ministerului Culturii şi Cultelor, în cazul muzeelor şi al colecţiilor publice aflate în subordinea Ministerului Culturii şi Cultelor, precum şi a altor autorităţi publice centrale, sau la serviciul deconcentrat al Ministerului Culturii şi Cultelor în a cărui arie de competenţă îşi desfăşoară activitatea muzeul sau colecţia publică, în restul situaţiilor, următoarele documente:
a)solicitarea scrisă pentru acordarea acreditării muzeului sau a colecţiei publice, cu precizarea denumirii şi a formei de organizare ale muzeului sau ale colecţiei publice, în care să se menţioneze autoritatea ori instituţia tutelară sau, după caz, persoana juridică de drept privat ori persoana fizică în subordinea, respectiv în proprietatea căreia se află muzeul sau colecţia publică;
b)descrierea şi un scurt istoric ale instituţiei muzeale, respectiv ale colecţiei publice;
c)rapoarte de activitate, centralizate pe ultimii 3 ani sau pe perioada scursă de la ultima acreditare, corelate prin indicatori de performanţă cu planurile de activitate corespunzătoare;
d)raport privind starea de conservare a patrimoniului muzeal, întocmit de o comisie internă formată din specialişti în domeniul conservării şi restaurării, pe baza proceselor-verbale de constatare periodică, a fişelor de conservare actualizate şi a celor de restaurare, precum şi a altor documente relevante;
e)planul de restaurare a bunurilor culturale pentru următorii 2 ani, structurat pe priorităţi;
f)organigrama, statul de funcţii, alte documente relevante pentru organizarea şi funcţionarea muzeului sau ale colecţiei publice şi pentru calificarea personalului de specialitate în raport cu funcţia ocupată;
g)planificarea strategică pe termen mediu a activităţii muzeului sau a colecţiei publice;
h)planul de cercetare ştiinţifică a patrimoniului muzeal administrat, pentru următorul an, în cazul muzeelor;
i)planul de valorificare expoziţională a patrimoniului muzeal administrat, pentru următorul an calendaristic;
j)alte documente relevante pentru îndeplinirea criteriilor de acreditare.
(2)Solicitarea scrisă pentru acordarea acreditării muzeului sau a colecţiei publice, prevăzută la alin. (1) lit. a), cu excepţia persoanelor fizice şi a persoanelor juridice de drept privat, se va depune într-un exemplar şi la direcţia de specialitate din cadrul Ministerului Culturii şi Cultelor.


(3)Rapoartele de activitate prevăzute la alin. (1) lit. c) vor conţine obligatoriu următoarele informaţii:
a)situaţia bunurilor culturale intrate în inventar, respectiv a achiziţiilor, donaţiilor şi obiectelor provenind din săpături arheologice;
b)situaţia împrumuturilor, interne şi internaţionale, de bunuri culturale mobile, în vederea organizării expoziţiilor;
c)numărul de fişe analitice de evidenţă, fişe de conservare şi fişe de restaurare întocmite;
d)numărul de înregistrări efectuate în registrul informatizat raportat la numărul total de obiecte înscrise în inventar;
e)numărul bunurilor culturale clasate;
f)numărul bunurilor culturale pentru care s-a iniţiat procedura de clasare raportat la numărul obiectelor înregistrate în inventarul muzeului sau al colecţiei publice;
g)numărul publicaţiilor elaborate: ghiduri, cataloage de expoziţii, volume cu caracter ştiinţific şi alte categorii de publicaţii;
h)numărul expoziţiilor temporare, interne şi internaţionale, cu indicatorii de performanţă aferenţi;
i)proiectele culturale asociate expoziţiei de bază;
j)numărul programelor şi activităţilor educative;
k)numărul de vizitatori;
l)prezentarea activităţilor de marketing cultural: pagina de internet, materialele de promovare tipărite, campaniile publicitare şi alte modalităţi de promovare a muzeului sau a colecţiei publice;
m)numărul obiectelor restaurate anual, prezentate sub forma unei liste detaliate pe suporturi materiale;
n)lista dotărilor cu aparatura specifică măsurării şi înregistrării parametrilor microclimatici.


Art. 6
Documentele prevăzute la art. 5 alin. (1) se vor depune de către solicitant atât pe suport hârtie, purtând semnătura solicitantului şi a conducătorului muzeului sau al colecţiei publice, cât şi pe suport numeric.


CAPITOLUL IV: Procedura de acreditare a muzeelor şi a colecţiilor publice


Art. 7
Procedura de acreditare nu trebuie să depăşească 6 luni de la declanşarea ei.


Art. 8
(1)Direcţia de specialitate din cadrul Ministerului Culturii şi Cultelor sau, după caz, serviciul deconcentrat competent al Ministerului Culturii şi Cultelor verifică corectitudinea întocmirii documentaţiei, în termen de maximum 30 de zile de la data înregistrării solicitării de acreditare a muzeului sau a colecţiei publice.
(2)În cazul în care se constată că documentaţia este incompletă sau conţine erori, aceasta va fi înapoiată solicitantului, în vederea completării şi retransmiterii acesteia autorităţii competente, în termen de maximum 35 de zile de la data transmiterii ei.


Art. 9
După constatarea corectitudinii întocmirii documentaţiei, un reprezentant al direcţiei de specialitate din cadrul Ministerului Culturii şi Cultelor sau al serviciului deconcentrat competent al Ministerului Culturii şi Cultelor va verifica, la faţa locului, îndeplinirea condiţiilor de acreditare.


Art. 10
Serviciul deconcentrat competent al Ministerului Culturii şi Cultelor înaintează direcţiei de specialitate din cadrul Ministerului Culturii şi Cultelor documentaţia depusă de solicitant în vederea acreditării, împreună cu o notă de constatare privitoare la îndeplinirea condiţiilor şi criteriilor de acreditare, întocmită în urma verificărilor la faţa locului, în termen de maximum 60 de zile de la data înregistrării solicitării de acreditare.


Art. 11
(1)În toate situaţiile, direcţia de specialitate din cadrul Ministerului Culturii şi Cultelor întocmeşte un referat de oportunitate privind acreditarea muzeului sau a colecţiei publice şi înaintează documentaţia depusă în vederea acreditării, spre avizare, Comisiei Naţionale a Muzeelor şi Colecţiilor.
(2)Comisia Naţională a Muzeelor şi Colecţiilor analizează solicitarea de acreditare, precum şi documentaţia aferentă şi propune ministrului culturii şi cultelor acreditarea muzeului sau a colecţiei publice.


Art. 12
În baza propunerii Comisiei Naţionale a Muzeelor şi Colecţiilor, instituţia muzeală se acreditează prin ordin al ministrului culturii şi cultelor, care se publică în Monitorul Oficial al României, Partea I.


Art. 13
(1)În anumite situaţii, temeinic motivate, Comisia Naţională a Muzeelor şi Colecţiilor poate propune acordarea unei acreditări temporare, cu precizarea unor condiţii sau recomandări, în conformitate cu prevederile legale în vigoare.
(2)În funcţie de natura acestor condiţii, acreditarea temporară se poate acorda o singură dată, pentru o perioadă de maximum 6 luni.


Art. 14
Persoana fizică, respectiv persoana juridică de drept public sau privat care a iniţiat procedura de acreditare obţinând o acreditare temporară are obligaţia de a relua procedura de acreditare imediat după expirarea acreditării temporare, completând dosarul de acreditare cu toate elementele ce pot justifica îndeplinirea condiţiilor sau recomandărilor.


Art. 15
Avizul nefavorabil al Comisiei Naţionale a Muzeelor şi Colecţiilor se comunică de către direcţia de specialitate din cadrul Ministerului Culturii şi Cultelor, în termen de 15 zile de la data adoptării acestuia, serviciului deconcentrat competent al Ministerului Culturii şi Cultelor prin care s-a înaintat solicitarea de acreditare a muzeului sau a colecţiei publice ori, după caz, persoanei fizice sau persoanei juridice de drept public ori privat care a iniţiat procedura de acreditare.


Art. 16
(1)Solicitantul are dreptul să conteste avizul nefavorabil al Comisiei Naţionale a Muzeelor şi Colecţiilor în termen de 30 de zile la comunicarea acestuia de către direcţia de specialitate din cadrul Ministerului Culturii şi Cultelor.
(2)Contestaţiile se depun la direcţia de specialitate din cadrul Ministerului Culturii şi Cultelor.


Art. 17
(1)Contestaţia se analizează şi se soluţionează la nivel de ministru, în baza unui referat al direcţiei de specialitate din cadrul Ministerului Culturii şi Cultelor, în termen de 20 zile de la depunerea acesteia, rezoluţia urmând a se comunica solicitantului în termen de 5 zile de la data termenului de soluţionare a contestaţiei.
(2)În cazul în care contestatarul este nemulţumit de răspunsul primit, se poate adresa instanţei de contencios administrativ, în condiţiile legii.


Art. 18
Reacreditarea este obligatorie o dată la 5 ani, dar nu poate fi iniţiată mai devreme de 3 ani de la ultima acreditare.


Art. 19
Pentru muzeele şi colecţiile publice nou-înfiinţate, procedura de acreditare se va iniţia la un an de la înfiinţarea lor, perioadele de evaluare menţionate în prezentele norme corelându-se corespunzător cu acest termen.


CAPITOLUL V: Dispoziţii finale


Art. 20
Verificarea respectării condiţiilor de acreditare a muzeelor şi a colecţiilor publice se face periodic de către direcţia de specialitate din cadrul Ministerului Culturii şi Cultelor, în situaţia muzeelor şi a colecţiilor publice aflate în subordinea administraţiei publice centrale, şi de către serviciul deconcentrat al Ministerului Culturii şi Cultelor în a cărui arie de competenţă îşi desfăşoară activitatea muzeul sau colecţia publică, în situaţia muzeelor şi a colecţiilor publice aflate în subordinea administraţiei publice locale, a persoanelor fizice şi a persoanelor juridice de drept privat.


Art. 21
(1)Revocarea acreditării sau neacordarea acreditării muzeului ori a colecţiei publice are loc în cazul nerespectării prevederilor legale în vigoare sau, după caz, a condiţiilor de acreditare.
(2)Revocarea acreditării muzeelor şi a colecţiilor publice se face la propunerea Comisiei Naţionale a Muzeelor şi Colecţiilor, prin ordin al ministrului culturii şi cultelor, care se publică în Monitorul Oficial al României, Partea I.
(3)Din momentul revocării acreditării, proprietarul sau titularii de alte drepturi reale sunt obligaţi să respecte prevederile legale privind protejarea patrimoniului muzeal.


Art. 22
(1)Ordinul ministrului culturii şi cultelor de revocare a acreditării poate fi contestat în termen de 15 zile de la publicare; contestaţia se depune la direcţia de specialitate din cadrul Ministerului Culturii şi Cultelor.
(2)Contestaţia se analizează în cadrul unei comisii numite prin ordin al ministrului culturii şi cultelor şi se soluţionează în termen de 30 de zile de la înregistrare.


Art. 23
(1)În cazul muzeelor şi al colecţiilor de drept public cărora li s-a revocat sau nu li s-a acordat acreditarea, autorităţile în subordinea cărora acestea funcţionează au obligaţia reluării procedurii de acreditare în termen de 6 luni de la revocarea acreditării, respectiv de la data la care s-a stabilit neacordarea acreditării prin avizul nefavorabil al Comisiei Naţionale a Muzeelor şi Colecţiilor.
(2)În vederea reluării procedurii de acreditare, autorităţile publice au obligaţia de a lua măsurile necesare ca muzeul sau colecţia publică să poată îndeplini toate condiţiile de acreditare.


Art. 24
Dispoziţiile prezentelor norme se aplică, în mod corespunzător, şi în cazul acreditării secţiilor şi filialelor muzeelor şi ale colecţiilor publice.

